**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

**Философия және саясаттану факультеті**

**Философия кафедрасы**

**«Экзистенциализм» пәні бойынша қысқаша дәрістер**

**2-дәріс.** С.О. Кьеркегор ‒ экзистенциализмнің негіздеушіс

**Дәрістің негізгі сұрақтары**:

1. С. Кьеркегордың өмірі мен шығармашылығы
2. С. Кьеркегордың экзистенциалистік ойлары
3. С. Кьеркегордың діни көзқарастары
4. «Немесе-немесе» еңбегіндегі идеялар
5. «Өлімге ұмтылатын ауру» туындысындағы көзқарастар
6. «Экзистенция», «экзистенциалдық», «экзистендендіру», «экзистециялайтын субьек», «өзіне-өз-рефлексия», «өзгеге-рефлексия» түсініктері.

**Дәрістің мақсаты** – студенттерге философиядағы ХХ ғасырдағы экзистенциализм бағытының өкілі С. Кьеркегордың экзистенциалистік ойлары түсініктері беру

С. Кьеркегор 1813 жылы 5 мамырда Дат-Норвегтік аймақта Копенгагенде дүниеге келген. Дат философы, лютерандық теолог, ақын, діни жазушы, алғашқы экзистенциалист болып саналады. Бірақ ол өзін экзистенциалист ретінде санамаған. Ол діннің институциализациялануына қарсы болды, адамның жеке индивид ретінде өмір сүретіндігі туралы мәселе қозғады.

Ол отбасында балалардың ішінде ең кішісі болды, 1821-1830 жылдар аралығында білім алып, 1840 жылы Копенгаген университетін аяқтады. 1841 жылы магистр атағын алды, «Үнемі Сократқа бет бұру – ирония ұғымы туралы» тақырыпта сәтті қорғап шықты. Негізгі еңбектері: «Немесе-немесе», «Екі өисет әңгімелер», «Үрей мен қалшылдау», «Қайталау», «Философия сынықтары», «Үрей ұғымы», «Өмірлік жолдың сатылары», «Өлімге ұмтылатын ауру», «Христиандыққа кіріспе» т.б.

С. Кьеркегор шынайы христиандық үшін күресті, Гегельді сынай отырып, спекулятивті философиямен белсенді түрде пікірталастар жүргізді. Оның түсінігі бойынша, «Құдай – экзистенциалдық хабарлама». Құдайға ақыл арқылы жету мүмкін емес, адамның ғұмыр кешуінің діни сатысын түсіну мен түсіндіруге ойлаудың мүмкіндігі жетпейді. Кьеркегордың философиялық позициясы  — тұлғаның абсолютті еркіндігі, таңдау еркіндігі. Құдайға барар жолда адам ғұмыр кешудің үш сатысынан өтеді: адамның жеке жағдайдағы қобалжулары болатын – *эстетикалық,* болашақ туралы алаңдаумен өмір сүретін, болашақ туралы алаңдайтын, өткен үшін жауапкершілік алатын  *– этикалық*, мәңгілікті түйсінетін – *діни.* Кьеркегор бойынша, философия таң қалу мен үмітсіздіктен басталады. Сондықтан да «Үмітсіздік – рухани категория», адам жан мен тәннің синтезі, бұл синтез өткінші және мәңгі, бірақ бұл синтездің негізінде Рух жатыр. К. Ясперс айтқандай, Фрейд адамның жануарлық инстинкттері туралы зерттесе, Кьеркегор адамның рухани өлшемдерін қайтарды. Адам жандық және жандық-тәндік ғұмыр кешуінде кезбе ретінде өмір сүреді, рух аймағына көпшілік адамдардың қолжетімділігі сирек немесе олар сол жолдың кіретін қақапасын іздеу үстінде.

Құдай жасырын кейіпте адамдардың барлығына да келеді, адамның сенімі адамның үш тұғырлы ғұмыр кешуі аясында Құдаймен тоғысуда ақылды жеңу керек. Оның түсінігі бойынша шіркеу христиандықты дәлелдемеу керек және қорғамауы да тиіс. Бұл әрбір жеке адамның сенім секірісіне қол жеткізуіне мүмкіндік ашады, Құдай – махаббат болып табылатындығына ұмтылуына жағдай жасайды.

Ол «сенім серісі» эпитетін «қайғылы тұлғаға» антипод ретінде ұсынды. Трагедиялық тұлға сезімдесуге бөленеді, таңқалады, ал Сері экзистенциалдық жалғыздықта болады, себебі, ол өзінің әрекетін рационалды түсіндіре алмайды, оны ешкім түсіне алмайды.

1843 жылы «Немесе-немесе» еңбегін жазды. Виктор Эремит «жеңіске жеткен оқшау адам» мағынасында қолданылатын шартты кейіпкер. Адамның ең жоғарғы сатысы діни болып саналған. Ал «Өмірлік жолдың сатылары» еңбегі осы шығармасының жалғасы ретінде көрініс тапты. «Үрей мен қалшылдау» еңбегінде Құдайға сенім мәселесі мен оның заманауи жағдайдағы мүмкіндіктері туралы баяндалады. Оның түсінігі бойынша Авраам құдайға жақындаудың өте тар жолын таңдаған.

«Өлімге ұмтылатын ауру» еңбегінде (1849) үмітсіздіктің диалектикасы, күнәнің түрлері баяндалады, күнә – үмітсіздік ретінде анықталады. Күнә адамгершілік мінез-құлық еместерге қарама-қарсы дей келе, үмітсіздікті: «Христиандық баяндаулар әрқашан да аурудың төсегі жанындағы дәрігердің кеңесін еске түсіруі керек» деп пайымдайды. Бұл – «Өлімге ұмтылатын ауру емес», «Торығу – өлім ауруы». Рухтың ауруы торығу үш образды иеленеді: Менді түйсіне алмайтын торыққандық; өзімен-өзі болғысы келмейтін торығу; сондай болғысы келетін торығу. Адамның өзі рух, ол: «өткіншілік пен мәңгіліктің, қажеттілік пен кездейсоқтықтың синтезі». Құдай мен адам екі табиғат, олар шексіз сапалар айырмашылығын бөледі.

Ол «экзистенция», «экзистенциалдық», «экзистендендіру», «экзистециялайтын субьек», «өзіне-өз-рефлексия», «өзгеге-рефлексия» т.б. түсініктерді енгізеді. Экзистенциялайтын индивид үшін, оның экзистенциясы жоғары құндылықты құрайды, оның экзистенциялаудағы қызығушылығы және оның шынайылығы болып табылады. Кьеркегор үнемі Гегельмен, Шеллингпен тартысады, «абсолютті парадокс» түсінігін енгізеді – «ойлау аяқталған тұста сенім басталады» деп ой түйіндейді.

 **Өтілген материалдар бойынша бақылау сұрақтары**

1. С. Кьеркегордың негізгі еңбектері
2. С. Кьеркегордың күнә мен торығу түсінігі
3. С. Кьеркегордың құдайға апаратын жолы
4. С. Кьеркегордың «абсолютті парадокс» түсінігі

**Пайдаланатын әдебиеттер:**

1. Кьеркегор, Сёрен. Или-или: Фрагмент из жизни: в 2 ч./Пер. с дат., вступ, ст., коммент., примеч. Н. Исаевой и С. Исаева.-СПб.: Издательство Русской христианской гуманитарной академии; Амфора, 2011.
2. Кьеркегор, Сёрен. Наслаждение и долг. — СПб., 1894; Киев, 1994; Ростов-на-Дону, 1998.
3. Кьеркегор, Сёрен. Несчастнейший.-СПб., 1908; 1914; М., 2002.
4. Кьеркегор, Сёрен. Несчастнейший /Сборник сочинений.-3-е изд.-М.: Библейско-богословский институт св. апостола Андрея, 2007. — 368 с.
5. Кьеркегор, Сёрен. Страх и трепет.-М., 1993
6. Кьеркегор, Сёрен. Болезнь к смерти.-М.: Акад. проект, 2012.-157 с.
7. Мырзалы С. Философия. А., 2008.